Diari Oficial de la Generalitat Valenciana


Sumari del DOGV 8665, del 28-10-2019 (2019/10631)

Extracte de la Resolució del director general de l'Institut Valencià de la Joventut (IVAJ), per la qual es convoquen els premis IVAJ Carnet Jove Mil x Cent 2019.
-----------------------------------------------------------------------------------------------------------------------------------------------------------------

### Dades del document

Número de DOGV
:   8665

Data del DOGV
:   28-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10508


Data del document
:   22-10-2019

Organisme emissor
:   Institut Valencià de la Joventut

Tipus de document
:   Extracte

Anàlisi jurídica

 Descriptors 

:   * distinció honorífica

Extracte de la Resolució del director general de l'Institut Valencià de la Joventut (IVAJ), per la qual es convoquen els premis IVAJ Carnet Jove Mil x Cent 2019. [2019/10990]  
BDNS (identif.): 478750.  
De conformitat amb el que preveuen els articles 18.2 i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Participants  
- Joves amb edats compreses entre els setze i els trenta anys, i amb veïnatge administratiu en un municipi de la Comunitat Valenciana, tant individualment com en grup. En aquest últim cas, un/a haurà de representar la resta. També s'hi podran presentar joves amb ciutadania espanyola i residència a l'estranger que tingueren veïnatge administratiu a la Comunitat Valenciana en el moment en què es realitzà la iniciativa que aspira al premi i acrediten aquesta condició al corresponent consolat d'Espanya.  
- Associacions juvenils i entitats prestadores de serveis a la joventut inscrites en el Cens d'associacions juvenils i entitats prestadores de serveis a la joventut a la Comunitat Valenciana.   
  
Segon. Objecte  
Els premis pretenen reconéixer l'esforç i la vàlua de les iniciatives organitzades o realitzades per joves, associacions juvenils o entitats prestadores de serveis a la joventut que promoguen la participació i intervenció de les persones joves al seu territori, fomenten actituds i valors democràtics entre la joventut, així com la igualtat efectiva de les persones joves, eliminen discriminacions per raó de sexe o qualsevol altra condició o circumstància personal o social, i incloguen una perspectiva intercultural.  
Es considera iniciativa juvenil l'organització d'exposicions, congressos, seminaris, jornades, creació i divulgació de rutes i itineraris culturals, esdeveniments o d'altres, que impliquen la participació activa i directa de persones d'un mateix entorn veïnal.  
La iniciativa juvenil s'haurà d'haver realitzat entre octubre de 2018 i setembre de 2019.  
  
Tercer. Bases reguladores  
Mitjançant l'Ordre 2/2018, de 23 de febrer, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió dels premis de l'Institut Valencià de la Joventut (IVAJ) a la creació artística, científica i tècnica (DOGV 8245, 01.03.2018)  
  
Quart. Import  
Es concediran cent premis, deu a cadascuna de les àrees geogràfiques que s'estableixen en l'annex II de la convocatòria. La dotació econòmica de cada premi serà de 1.000 euros.-  
Els premis es finançaran amb càrrec a la línia d'ajudes S6024000 del pressupost de l'Institut Valencià de la Joventut per a 2019, amb un import global màxim de 100.000 euros.  
  
Cinqué. Termini de presentació de sol·licituds  
El termini de presentació de sol·licituds finalitzarà el 15 de novembre de 2019.  
  
Sisé. Altres dades  
La sol·licitud per a participar en aquesta convocatòria s'haurà d'emplenar en el model d'instància que figura en l'annex I de la resolució.  
La sol·licitud es presentarà, preferentment, en algun dels registres d'entrada de l'IVAJ, sense perjudici de les formes que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Aquesta convocatòria es realitza en règim de concurrència competitiva.  
  
València, 22 d'octubre de 2019.- El director general de l'Institut Valencià de la Joventut: Jesús Martí Nadal.